b'\n_START_ARTICLE_\nApijeva cesta\n_START_PARAGRAPH_\n\xc3\x81pijeva c\xc3\xa9sta (latinsko Via Appia) je najstarej\xc5\xa1a cesta, ki vodi iz Rima do Brindisija._NEWLINE_Cesto je dal leta 312 pr. n. \xc5\xa1t. zgraditi rimski aristokrat in cenzor Apij Klavdij Slepi (Appius Claudius Caecus). Sprva je povezovala Rim s Kapuo, pozneje pa je vodila do Taranta in Brindisija. Cesta, ki je bila grajena na kamniti podlagi in prekrita s plo\xc5\xa1\xc4\x8datimi kamni je bila dobro ohranjena in uporabna preko deset stoletij._NEWLINE_Od Vie Appie se je odcepilo ve\xc4\x8d vzporednih cest, od katerih je najpomembnej\xc5\xa1a via Appia Traiana, ki se je v Beneventu odcepila proti Bariju na obali Jadranskega morja in ob njej nadaljevala do Brindisija. Celotna dol\xc5\xbeina ceste je bila 590 km.'